               EUROPSKA KOMISIJA
            Bruxelles, 3.3.2021.
            COM(2021) 95 final
            2021/0051(CNS)
            Prijedlog
            ODLUKE VIJEĆA
            o porezu „octroi de mer” u najudaljenijim francuskim regijama i izmjeni Odluke br. 940/2014/EU
            {SWD(2021) 44 final}

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Odredbe Ugovora o funkcioniranju Europske unije (UFEU) primjenjuju se na najudaljenije regije Unije. Međutim, najudaljenije francuske regije izvan su teritorijalne primjene direktiva o PDV-u i trošarinama.

               Odredbama UFEU-a, a posebno njegova članka 110., u načelu se u najudaljenijim francuskim regijama ne dopušta razlika u oporezivanju između lokalnih proizvoda i proizvoda iz matične Francuske, ostalih država članica ili trećih zemalja. Međutim, člankom 349. UFEU-a predviđa se mogućnost uvođenja posebnih mjera za te regije zbog stalnih ograničenja koja utječu na gospodarske i socijalne uvjete najudaljenijih regija. Te mjere odnose se na različite politike, uključujući poreznu politiku.

               Porez „octroi de mer” neizravni je porez koji je na snazi isključivo u najudaljenijim francuskim regijama Martiniqueu, Guadeloupeu, Francuskoj Gvajani, Reunionu i Mayotteu. Taj se porez primjenjuje na uvoz robe neovisno o njezinu podrijetlu te na isporuke robe koje su uz naknadu izvršile osobe koje obavljaju djelatnosti proizvodnje. U načelu se jednako primjenjuje na lokalno proizvedene proizvode i uvezene proizvode.

               Međutim, Odlukom Vijeća br. 940/2014/EU od 17. prosinca 2014.
                  1
                Francuskoj se do 31. prosinca 2020. dopušta primjena izuzeća od poreza „octroi de mer” ili njegova smanjenja za određene proizvode za koje postoje lokalna proizvodnja, znatan uvoz koji može ugroziti održavanje lokalne proizvodnje i dodatni troškovi koji povećavaju cijenu lokalne proizvodnje u usporedbi s proizvodima koji su drugdje proizvedeni. U Prilogu toj odluci nalazi se popis proizvoda na koje se mogu primjenjivati izuzeća od poreza ili smanjenja poreza. Razlika u oporezivanju između lokalno proizvedenih proizvoda i ostalih proizvoda ne smije prelaziti 10, 20 ili 30 postotnih bodova, ovisno o proizvodu.

               Tim se diferenciranim oporezivanjem nastoji kompenzirati nepovoljan položaj najudaljenijih regija u tržišnom natjecanju, koji se manifestira povećanjem troškova proizvodnje, a time i cijene lokalno proizvedene robe. U nedostatku posebnih mjera lokalni proizvodi bili bi manje konkurentni od uvezene robe, čak i kad se u obzir uzme trošak prijevoza. To bi ugrozilo održavanje lokalne proizvodnje čiji su proizvodni troškovi veći zbog posebnih stalnih ograničenja tih regija.

               Francuska tijela su 1. ožujka 2019. zatražila od Komisije da produlji režim poreza „octroi de mer” na razdoblje nakon 31. prosinca 2020.

               Zbog isteka roka predviđenog Odlukom Vijeća Komisija je prethodno pokrenula vanjsku studiju kako bi ocijenila postojeći režim i mogući učinak različitih opcija za razdoblje nakon 2020. Na temelju te studije Komisija smatra da je opravdano odobriti zatraženo produljenje, uz određene izmjene postojećeg režima.

               Kako bi se francuskim tijelima omogućilo prikupljanje svih potrebnih informacija, koje je kasnilo zbog zdravstvene krize uzrokovane bolešću COVID-19, i kako bi se Komisiji osiguralo dovoljno vremena za podnošenje uravnoteženog prijedloga kojim se uzimaju u obzir različiti uključeni interesi, Odlukom Vijeća (EU) 2020/1793 od 16. studenoga 2020.
                  2
                produljeno je razdoblje primjene Odluke Vijeća br. 940/2014/EU za šest mjeseci, odnosno do 30. lipnja 2021. umjesto do 31. prosinca 2020.

               Nadalje, ovim se prijedlogom utvrđuje pravni okvir za porez „octroi de mer” nakon 30. lipnja 2021. i utvrđuje novi režim izuzeća za razdoblje od 1. siječnja 2022. do 31. prosinca 2027., uz reviziju postojećih odredaba kojom se želi postići veća fleksibilnost i transparentnost režima. Istodobno se i datum isteka Odluke br. 940/2014/EU produljuje za šest mjeseci, do 31. prosinca 2021., kako bi se Francuskoj osiguralo dovoljno vremena da u svoje nacionalno zakonodavstvo prenese novi režim primjenjiv od 1. siječnja 2022. do 31. prosinca 2027.

               Predložene su sljedeće izmjene u odnosu na postojeći režim:

               (a)Utvrđivanje kriterija za odabir proizvoda koji ispunjavaju uvjete za diferencirano oporezivanje.

               Proizvodi s popisa odabrani su na temelju dokaza o dodatnim troškovima proizvodnje koji povećavaju cijene lokalne proizvodnje u usporedbi s uvezenim proizvodima i smanjuju konkurentnost lokalno proizvedenih proizvoda.

               Ako je tržišni udio lokalne proizvodnje:

               (1)manji od 5 %; ili

               (2)veći od 90 %.

               Potrebno je dostaviti dodatnu dokumentaciju kojom se u cijelosti ili djelomično dokazuju sljedeće okolnosti:

               –radno intenzivna proizvodnja,

               –nova proizvodnja ili dodaci asortimanu kojima se nastoji osigurati diversifikacija proizvodnje poduzeća,

               –strateška proizvodnja za lokalni razvoj (primjerice u području kružnoga gospodarstva kao što je prerada drva, povećanja biološke raznolikosti i zaštite okoliša),

               –inovativna proizvodnja ili proizvodnja s velikom dodanom vrijednošću,

               –uvozna proizvodnja čiji bi poremećaj u opskrbi mogao ugroziti lokalno gospodarstvo ili stanovništvo, primjerice građevinski materijali i prehrambeni proizvodi,

               –proizvodnja koja može postojati samo ako ima dominantan položaj na tržištu zbog ograničenosti tržištâ u najudaljenijim regijama,

               –proizvodnja medicinskih proizvoda i osobne zaštitne opreme koji su potrebni za rješavanje zdravstvenih kriza.

               (b)Uvođenje dviju najviših diferenciranih stopa, od 20 % i 30 %, umjesto postojeće tri. Ipak, dopušteno diferencirano oporezivanje ne bi smjelo prekoračiti dokazane dodatne troškove.

               (c)Povišenje praga za primjenu oporezivanja porezom „octroi de mer” na 550 000 EUR. U okviru predloženog režima gospodarski subjekti kojima je godišnji promet niži od tog praga ne bi bili obveznici poreza „octroi de mer”. Zauzvrat ne bi mogli odbiti prethodno plaćeni iznos tog poreza. Time se želi izuzeti male gospodarske subjekte od plaćanja poreza na proizvodnju, smanjiti njihovo administrativno opterećenje i poduprijeti njihov razvoj. Ta je mjera opravdana jer ima mali utjecaj na proračun
                  3
                i ne narušava tržišno natjecanje s obzirom na mali broj uključenih gospodarskih subjekata
                  4
               .

               (d)Zamjena srednjoročnog izvješća izvješćem do 30. rujna 2025., koje bi trebalo sadržavati barem informacije iz Priloga II. Odluci. Te će informacije poslužiti kao osnova za produljenje režima. Ovim se prijedlogom nastoji smanjiti opterećenje zbog ocjene sustava, koja je nepotrebno učestala, te povećati korisnost i učinkovitost praćenja i evaluacije.

               Osim toga, kad je riječ o ocjeni dodatnih troškova proizvodnje koji se žele nadoknaditi diferenciranim oporezivanjem, francuska su tijela za svaku četveroznamenkastu oznaku carinske nomenklature dostavila ocjenu dodatnih troškova proizvodnje koje snose lokalna poduzeća, a to su uglavnom troškovi opskrbe, plaće, viši troškovi energije, financijski troškovi koji nastaju držanjem većih zaliha, viši troškovi održavanja, nedovoljna iskorištenost proizvodne opreme i viši financijski troškovi.

               Prilog Odluci sadržava popis proizvoda na koje se mogu primjenjivati izuzeća od poreza „octroi de mer” ili njegova smanjenja. Razlika u oporezivanju između lokalno proizvedenih proizvoda i ostalih proizvoda ne smije prelaziti 20 ili 30 postotnih bodova, ovisno o proizvodu. U dijelu (a) Priloga navode se proizvodi za koje razlika u oporezivanju ne smije prelaziti 20 postotnih bodova, a u dijelu (b) proizvodi za koje razlika ne smije prelaziti 30 postotnih bodova.

               Proizvodi navedeni u Prilogu uglavnom su istovjetni proizvodima navedenima u Prilogu Odluci Vijeća br. 940/2014/EU. Međutim, nakon sveobuhvatnog preispitivanja popisâ mnogi su proizvodi za koje diferencirano oporezivanje više nije opravdano uklonjeni. S druge strane, dodani su proizvodi koji nisu bili obuhvaćeni Odlukom br. 940/2014/EU, ali čija je proizvodnja započela ili se razvila. Naposljetku, neki su proizvodi zadržani na popisima, ali s izmijenjenim dopuštenim diferenciranim oporezivanjem, odnosno njegovim povećanjem ili sniženjem kako bi se u obzir uzelo kretanje dodatnih troškova.

               •Dosljednost s postojećim odredbama politike u tom području

               U Komunikaciji iz 2017. o jačem i obnovljenom strateškom partnerstvu s najudaljenijim regijama Europske unije
                  5
                istaknuto je da se najudaljenije regije i dalje suočavaju s ozbiljnim problemima, od kojih su mnogi stalni. U toj je Komunikaciji predstavljen novi pristup Komisije poticanju razvoja najudaljenijih regija maksimalnim iskorištavanjem resursa i mogućnosti koje pružaju novi vektori rasta i nova radna mjesta.

               U tom kontekstu cilj je ovog prijedloga promicati lokalnu proizvodnju i tako potaknuti zapošljavanje u najudaljenijim francuskim regijama. Ovim prijedlogom ponovno se uspostavlja konkurentnost lokalne proizvodnje tako što se nadoknađuju nedostaci koji proizlaze iz njezina zemljopisnog i gospodarskog položaja. Njime se dopunjuju Program mogućnosti koji se posebno odnosi na udaljenost i izoliranost (POSEI)
                  6
               , čiji je cilj potpora primarnom sektoru i proizvodnji sirovina, Europski fond za pomorstvo i ribarstvo (EFPR)
                  7
                i Europski fond za regionalni razvoj (EFRR)
                  8
               , koji uključuje dodatnu posebnu dodjelu sredstava za nadoknadu dodatnih troškova najudaljenijih regija koji su svojstveni njihovim stalnim ograničenjima.

               Nadalje, zbog nužne dosljednosti pravila poljoprivredne politike odbačena je primjena diferenciranog oporezivanja za sve prehrambene proizvode za koje se dodjeljuju potpore predviđene poglavljem III. Uredbe (EU) br. 228/2013 Europskog parlamenata i Vijeća od 13. ožujka 2013. o utvrđivanju posebnih mjera za poljoprivredu u najudaljenijim regijama Unije i osobito za posebne režime opskrbe.

               •Dosljednost u odnosu na druge politike Unije

                  Prijedlog je dosljedan strategiji jedinstvenog tržišta iz 2015.
                     9
                   kojom Komisija nastoji ostvariti povezanije i pravednije jedinstveno tržište od kojeg će koristi imati svi dionici. Jedan od ciljeva predložene mjere jest smanjivanje dodatnih troškova koje snose poduzeća u najudaljenijim regijama, što otežava njihovo potpuno sudjelovanje na jedinstvenom tržištu. Zbog ograničenog obujma proizvodnje u najudaljenijim francuskim regijama nije predviđen negativan učinak na pravilno funkcioniranje jedinstvenog tržišta.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna osnova prijedloga jest članak 349. UFEU-a. Tom se odredbom Vijeću omogućuje da donese posebne odredbe čiji je cilj utvrđivanje uvjeta primjene Ugovorâ na najudaljenije regije EU-a.

                  •
                        Supsidijarnost (za neisključivu nadležnost)

                  Samo je Vijeće ovlašteno, na temelju članka 349. UFEU-a, za donošenje posebnih mjera kojima se pogoduje najudaljenijim regijama kako bi se prilagodila primjena Ugovorâ na te regije, uključujući zajedničke politike, zbog stalnih ograničenja koja utječu na gospodarske i socijalne uvjete najudaljenijih regija. To se odnosi i na odobravanje odstupanja od članka 110. UFEU-a. Stoga je prijedlog u skladu s načelom supsidijarnosti.

               •Proporcionalnost

                  Ovaj je prijedlog u skladu s načelom proporcionalnosti utvrđenim u članku 5. stavku 4. Ugovora o Europskoj uniji. Prijedlogom su obuhvaćeni samo proizvodi za koje su dostavljeni dokazi o dodatnim troškovima lokalno proizvedenih proizvoda.

                  Slično tome, najveća predložena razlika za svaki proizvod iz ovog prijedloga ograničena je na ono što je potrebno s obzirom na dodatne troškove svake predmetne lokalne proizvodnje. Stoga porezno opterećenje proizvoda uvezenih u najudaljenije francuske regije ne prelazi ono što je potrebno za nadoknadu smanjene konkurentnosti lokalno proizvedenih proizvoda u odnosu na te proizvode, a time i za ostvarivanje ciljeva Ugovora, koji podrazumijevaju osiguravanje pravilnog i učinkovitog funkcioniranja unutarnjeg tržišta.

               •Odabir instrumenta

                  Predlaže se da se Odluka Vijeća br. 940/2014/EU zamijeni odlukom Vijeća.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •
                     Ex post evaluacije/provjere primjerenosti postojećeg zakonodavstva

                  Područje primjene režima poreza „octroi de mer” prilagođeno je potrebama uključenih gospodarskih subjekata. Svrha je tog režima podržati lokalne proizvode smanjenjem razlika u konkurentnosti između lokalnih proizvoda i proizvoda koji nisu podrijetlom iz tih regija, zbog stalnih ograničenja koja uzrokuju veće troškove proizvodnje, a time i veću proizvodnu cijenu lokalno proizvedenih proizvoda. Režimom poreza „octroi de mer” nadoknađuje se približno polovina dodatnih troškova. Diferencirano oporezivanje koje se primjenjivalo u razdoblju od 2014. do 2020. pokazalo se razmjerno izračunanim dodatnim troškovima.
                     10

                  Rezultati analize kvantitativnih podataka prikazani u okviru vanjske studije pokazuju da bi se bez režima poreza „octroi de mer” uspješnost lokalne proizvodnje znatno pogoršala. Prema studiji, režimom diferenciranog oporezivanja proizvedeno je oko 37 % vrijednosti proizvoda na koje se primjenjuje diferencirano oporezivanje (približno 850 milijuna EUR), s pozitivnim utjecajem na zaposlenost, koja je porasla u sektorima na koje se od 2014. primjenjuje porez „octroi de mer” (u odnosu na pad u sektorima na koje se predmetni porez ne primjenjuje), i na broj aktivnih poduzeća, koji se u istom razdoblju povećao za oko 1,7 % (u usporedbi s ukupnim smanjenjem od 3 %). S druge strane, nema dokaza o utjecaju na ulaganja i diversifikaciju lokalne proizvodnje. Omjer troškova i koristi režima poreza „octroi de mer” općenito je pozitivan, a dodatna lokalna proizvodnja ostvarena zahvaljujući diferenciranom oporezivanju 2,5 puta je veća od „troška” mjere.

                  Primjena režima poreza „octroi de mer” nije izazvala zamjenu uvoza. U praksi je većina lokalnih proizvoda na koje se primjenjuje diferencirano oporezivanje pretrpjela gubitak tržišnog udjela tijekom vremena, što potvrđuje da je sustav poreza „octroi de mer” više mjera za smanjenje gubitka konkurentnosti lokalne proizvodnje nego instrument razvoja.

                  Vanjska studija utjecaja diferenciranog oporezivanja porezom „octroi de mer” na potrošačke cijene i troškove života u najudaljenijim francuskim regijama pokazala je da je taj utjecaj mali jer dodatni porez na proizvode na koje se primjenjuje diferencirano oporezivanje ne prelazi 1,5 % krajnje potrošnje u najudaljenijim regijama.

                  Konačno, rezultati analize podataka o regionalnoj trgovini pokazuju da diferencirano oporezivanje porezom „octroi de mer” ima mali utjecaj na količinu uvoza iz država CARIFORUM-a te iz južne i istočne Afrike. Nadalje, potpuno ukidanje poreza „octroi de mer” imalo bi vrlo mali utjecaj na uvoz proizvoda iz tih država (oko 2 milijuna EUR), ali znatan negativan utjecaj na lokalnu proizvodnju (oko 300 milijuna EUR). To bi uz izvoznike iz država CARIFORUM-a te južne i istočne Afrike posebno koristilo izvoznicima iz EU-a i trećih zemalja.

               •
                     Savjetovanje sa zainteresiranim stranama

               U okviru te inicijative provedeno je sveobuhvatno savjetovanje s glavnim političkim i gospodarskim dionicima, uključujući razgovore (80) i posjete trima regijama (Reunion, Guadeloupe i Martinique) te istraživanje poduzeća smještenih u tim najudaljenijim regijama (196), kojim je obuhvaćeno svih pet predmetnih regija. To ciljano (internetsko) istraživanje gospodarskih subjekata uglavnom je provedeno preko strukovnih udruženja koja djeluju na različitim područjima, ali i izravnim pozivima upućenima na adrese 15 420 poduzeća s popisa trgovačkih komora.

                  Tijekom savjetovanja skrenuta je pozornost na potrebu da se osiguraju primjerena zastupljenost relevantnih dionika i odgovarajuća ravnoteža među njima. Savjetovanjem su se konkretno nastojala povezati sva relevantna tijela javne vlasti s obzirom na razinu vlasti (središnja i lokalna) i područje nadležnosti (tijela koja izrađuju politike, porezne i carinske uprave, zavodi za statistiku itd.). Osim toga, u savjetovanju su sudjelovali i predstavnici lokalnih proizvodnih sektora, tj. korisnici diferenciranog oporezivanja porezom „octroi de mer”, te sektora trgovine i usluga na koje se izravno ili neizravno odnosi režim diferenciranog oporezivanja.

               •
                     Analiza učinka

                  Analiza učinka priprema se kao usporedna aktivnost: ex post evaluacija postojećeg režima nakon koje slijedi prognostička analiza. Ta analiza mogućih učinaka nastavka i eventualne izmjene trenutačnog režima navedena je u analitičkom dokumentu u čijem se prilogu nalazi ocjena režima. Taj je dokument sastavljen na temelju vanjske studije i informacija koje je dostavila Francuska.

               4.UTJECAJ NA PRORAČUN

                  Prijedlog ne utječe na proračun Europske unije.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Režim traje šest godina, do 31. prosinca 2027. Međutim, najprije se moraju ocijeniti rezultati primjene režima.

                  Stoga će Francuska do 30. rujna 2025. podnijeti izvješće o primjeni režima oporezivanja za razdoblje od 2019. do 2024.
                     11
                   To izvješće uključivat će sljedeće:

               –informacije o dodatnim troškovima proizvodnje,

               –moguće narušavanje tržišnog natjecanja i posljedice na unutarnje tržište,

               –informacije potrebne za ocjenu režima u odnosu na kriterije djelotvornosti, učinkovitosti, relevantnosti, usklađenosti s drugim politikama EU-a i dodane vrijednosti EU-a.

                  Izvješće bi trebalo sadržavati i informacije prikupljene od svih dionika o visini i kretanju njihovih dodatnih troškova proizvodnje i njihovih troškova usklađivanja te informacije o mogućim slučajevima narušavanja tržišta.

                  Kako bi zajamčila da informacije koje francuska tijela prikupe sadržavaju podatke koji su Komisiji potrebni za donošenje utemeljene odluke o valjanosti i održivosti režima u budućnosti, Komisija je izradila posebne smjernice o potrebnim informacijama. Te se informacije nalaze u Prilogu II. prijedlogu. Navedene su smjernice, ako je to moguće, usporedive s drugim sličnim režimima koji su na snazi u najudaljenijim regijama EU-a.

                  Njima će se Komisiji omogućiti da utvrdi postoje li još uvijek razlozi za režim diferenciranog oporezivanja porezom „octroi de mer”, jesu li porezne olakšice odobrene Francuskoj i dalje razmjerne i jesu li moguće alternativne mjere tom režimu kojima se uzima u obzir njegova međunarodna dimenzija.

                  Kada francuska tijela podnesu izvješće o praćenju, Komisija će ocijeniti učinke diferenciranog oporezivanja i potrebu za promjenama.

               •Detaljno obrazloženje posebnih odredaba prijedloga

                  Ovaj dio nije primjenjiv jer su odredbe prijedloga jasne.

               2021/0051 (CNS)

               Prijedlog

               ODLUKE VIJEĆA

               o porezu „octroi de mer” u najudaljenijim francuskim regijama i izmjeni Odluke br. 940/2014/EU

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 349.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskog parlamenta
                  12
               ,

               u skladu s posebnim zakonodavnim postupkom,

               budući da:

               (1)Odredbama Ugovora, koje se primjenjuju na najudaljenije francuske regije, u načelu se ne dopušta razlika u oporezivanju između lokalnih proizvoda i proizvoda iz matične Francuske ili iz ostalih država članica. Međutim, člankom 349. Ugovora predviđa se mogućnost uvođenja posebnih mjera za te najudaljenije regije zbog stalnih ograničenja koja utječu na gospodarske i socijalne uvjete najudaljenijih regija.

               (2)Stoga je potrebno donijeti posebne mjere kako bi se utvrdili uvjeti za primjenu Ugovora na francuske najudaljenije regije. Tim se mjerama moraju uzeti u obzir posebne značajke i ograničenja tih regija, ali bez ugrožavanja cjelovitosti i dosljednosti pravnog poretka Unije, uključujući unutarnje tržište i zajedničke politike. Razlozi nepovoljnog položaja najudaljenijih francuskih regija u odnosu na konkurenciju navedeni su u članku 349. Ugovora: udaljenost, izoliranost, mala površina, nepovoljna topografija i klima te ovisnost o malom broju proizvoda. Ta stalna ograničenja dovode do ovisnosti najudaljenijih regija o sirovinama i energiji, obveze stvaranja većih zaliha, malog lokalnog tržišta s niskom razinom izvozne djelatnosti itd. Svi ti nedostaci u odnosu na konkurenciju manifestiraju se većim troškovima proizvodnje, a stoga i većom proizvodnom cijenom lokalno proizvedenih proizvoda, koji bez posebnih mjera ne bi bili jednako konkurentni kao proizvodi proizvedeni drugdje, čak i kad se u obzir uzme trošak njihova prijevoza u najudaljenije francuske regije. To bi ugrozilo održavanje lokalne proizvodnje. Stoga je potrebno primijeniti posebne mjere kako bi se poboljšanjem konkurentnosti ojačala lokalna industrija.

               (3)Radi ponovne uspostave troškovne konkurentnosti lokalno proizvedenih proizvoda, Francuskoj se Odlukom Vijeća br. 940/2014/EU
                  13
                do 30. lipnja 2021. dopušta primjena izuzeća od poreza „octroi de mer” ili njegova smanjenja za određene proizvode proizvedene u najudaljenijim regijama Martiniqueu, Guadeloupeu, Francuskoj Gvajani, Reunionu i Mayotteu, za koje postoje lokalna proizvodnja, znatan uvoz koji može ugroziti održavanje lokalne proizvodnje i dodatni troškovi koji povećavaju cijenu lokalne proizvodnje u usporedbi s proizvodima koji su drugdje proizvedeni. U Prilogu toj odluci nalazi se popis proizvoda na koje se mogu primjenjivati izuzeća od poreza ili smanjenja poreza. Razlika u oporezivanju između lokalno proizvedenih proizvoda i ostalih proizvoda ne smije prelaziti 10, 20 ili 30 postotnih bodova, ovisno o proizvodu.

               (4)Francuska je zatražila da se od 1. srpnja 2021. zadrži sustav sličan sustavu iz Odluke br. 940/2014/EU. Ona ističe da su prethodno navedeni nedostaci u odnosu na konkurenciju stalni, ali i da je režimom oporezivanja predviđenim Odlukom br. 940/2014/EU omogućeno zadržavanje lokalne proizvodnje, a u nekim slučajevima i njezin razvoj, da on nije negativno utjecao na vanjsku trgovinu te da nije prouzročio prekomjernu nadoknadu dodatnih troškova koje snose poduzeća.

               (5)U tom je pogledu Francuska za svaku od tih pet najudaljenijih regija dostavila Komisiji niz popisa proizvoda za koje Francuska namjerava primijeniti diferencirano oporezivanje u iznosu od najviše 20 ili 30 postotnih bodova, ovisno o tome jesu li proizvedeni lokalno. To se ne odnosi na najudaljeniju francusku regiju Sveti Martin.

               (6)Ovom Odlukom provode se odredbe članka 349. Ugovora i Francuskoj se dopušta primjena diferenciranog oporezivanja na proizvode za koje je kao prvo dokazano postojanje lokalne proizvodnje, zatim postojanje znatnog uvoza robe (uključujući robu iz matične Francuske i ostalih država članica) koji može ugroziti održavanje lokalne proizvodnje i, na kraju, postojanje dodatnih troškova koji povećavaju cijenu lokalne proizvodnje u usporedbi s proizvodima koji su drugdje proizvedeni pri čemu se smanjuje konkurentnost lokalno proizvedenih proizvoda. Dopušteno diferencirano oporezivanje ne bi smjelo prekoračiti dokazane dodatne troškove.

               (7)Ako je tržišni udio lokalne proizvodnje manji od 5 % ili ako je udio uvoza manji od 10 %, potrebno je dostaviti dodatnu dokumentaciju kojom se u cijelosti ili djelomično dokazuju sljedeće okolnosti: postojanje radno intenzivne proizvodnje, nove proizvodnje ili dodataka asortimanu kojima se nastoji osigurati diversifikacija proizvodnje poduzeća, strateške proizvodnje za lokalni razvoj (primjerice u području kružnoga gospodarstva, povećanja biološke raznolikosti i zaštite okoliša), inovativne proizvodnje ili proizvodnje s velikom dodanom vrijednošću, uvozne proizvodnje čiji bi poremećaj u opskrbi mogao ugroziti lokalno gospodarstvo ili stanovništvo, proizvodnje koja može postojati samo ako ima dominantan položaj na tržištu zbog ograničenosti tržištâ u najudaljenijim regijama i proizvodnje medicinskih proizvoda i osobne zaštitne opreme koji su potrebni za rješavanje zdravstvenih kriza. Primjenom tih načela omogućit će se provedba odredaba članka 349. Ugovora bez prekoračivanja onoga što je potrebno i bez stvaranja neopravdane prednosti u korist lokalne proizvodnje kako se ne bi ugrozile cjelovitost i usklađenost pravnog poretka Unije, uključujući zaštitu nenarušenog tržišnog natjecanja na unutarnjem tržištu i politike državne potpore.

               (8)Kako bi se pojednostavile i smanjile obveze malih poduzeća i podržao njihov razvoj, izuzeća od poreza ili smanjenja poreza primjenjivat će se na sve gospodarske subjekte s godišnjim prometom od 550 000 EUR ili više. Gospodarski subjekti čiji je godišnji promet manji od tog praga ne podliježu porezu „octroi de mer”, ali zauzvrat ne smiju odbiti prethodno plaćeni iznos tog poreza.

               (9)Na sličan način, dosljednost sa zakonodavstvom Unije znači odbacivanje primjene diferencijalnog oporezivanja za sve prehrambene proizvode za koje se dodjeljuju potpore predviđene poglavljem III. Uredbe (EU) br. 228/2013 Europskog parlamenta i Vijeća
                  14
               . Tom se odredbom sprječava da se pojačanim oporezivanjem proizvoda subvencioniranih porezom „octroi de mer” poništi ili umanji učinak financijske potpore poljoprivredi uvedene posebnim režimom opskrbe.

               (10)Ciljevi potpore društvenom i gospodarskom razvoju najudaljenijih francuskih regija, koji su već predviđeni Odlukom br. 940/2014/EU, potvrđeni su zahtjevima povezanima sa svrhom poreza. Uvrštenje prihoda od tog poreza u porezna sredstva najudaljenijih francuskih regija i njegova upotreba za strategiju gospodarskog i socijalnog razvoja tih regija, uključujući promicanje lokalnih djelatnosti, zakonska je obveza.

               (11)Potrebno je izmijeniti Odluku br. 940/2014/EU kako bi se razdoblje primjene odobrenog izuzeća produljilo za šest mjeseci, odnosno do 31. prosinca 2021. Tim bi se rokom trebalo omogućiti Francuskoj da u svoje nacionalno pravo prenese ovu Odluku.

               (12)Trajanje programa trebalo bi biti šest godina, do 31. prosinca 2027. Kako bi Komisija mogla ocijeniti jesu li uvjeti za izuzeće i dalje ispunjeni, Francuska bi do 30. rujna 2025. Komisiji trebala podnijeti izvješće o praćenju. Stoga bi trebalo utvrditi potrebnu strukturu i sadržaj tog izvješća.

               (13)Kako bi se u potpunosti izbjegao pravni rizik, ova Odluka treba se primjenjivati od 1. siječnja 2022., a produljenje razdoblja primjene izuzeća odobrenog Odlukom br. 940/2014/EU trebalo bi proizvoditi učinke od 1. srpnja 2021.

               (14)Ovom se Odlukom ne dovodi u pitanje moguća primjena članaka 107. i 108. Ugovora,

               DONIJELO JE OVU ODLUKU:

               Članak 1.

               1. Odstupajući od članaka 28., 30 i 110. Ugovora, Francuskoj se do 31. prosinca 2027. dopušta primjena izuzeća od poreza „octroi de mer” ili smanjenja poreza „octroi de mer” u pogledu proizvoda navedenih u Prilogu I., koji su lokalno proizvedeni u Guadeloupeu, Francuskoj Gvajani, Martiniqueu, Mayotteu ili Reunionu kao najudaljenijim regijama u smislu članka 349. Ugovora. Ta izuzeća ili smanjenja moraju biti u skladu sa strategijom gospodarskog i društvenog razvoja predmetnih najudaljenijih regija, uzimajući u obzir okvir Unije, te doprinijeti promicanju lokalnih djelatnosti i pritom ne utjecati negativno na trgovinske uvjete u mjeri u kojoj je to suprotno zajedničkom interesu.

               2. U odnosu na porezne stope koje se primjenjuju na slične proizvode koji nisu podrijetlom iz predmetnih najudaljenijih regija, primjenom potpunih izuzeća ili smanjenja predviđenih stavkom 1. ne smiju nastati razlike veće od:

               (a) 20 postotnih bodova za proizvode predviđene dijelom (a) Priloga I.;

               (b) 30 postotnih bodova za proizvode predviđene dijelom (b) Priloga I.

               Francuska se obvezuje osigurati da izuzeća ili smanjenja koja se primjenjuju na proizvode navedene u Prilogu I. ne prelaze ni dokazane dodatne troškove ni postotak koji je nužan za održavanje, promicanje i razvoj lokalnih gospodarskih djelatnosti.

               3. Francuska primjenjuje izuzeća ili smanjenja poreza iz stavaka 1. i 2. na gospodarske subjekte čiji godišnji promet iznosi 550 000 EUR ili više. Svi gospodarski subjekti čiji je godišnji promet niži od tog praga nisu obveznici poreza „octroi de mer”.

               Članak 2.

               Proizvodi iz članka 1. stavka 1. odabrani su na temelju postojanja dodatnih troškova proizvodnje koji povećavaju cijene lokalne proizvodnje u usporedbi s proizvodima koji su drugdje proizvedeni i smanjuju konkurentnost lokalno proizvedenih proizvoda.

               Ako je tržišni udio lokalne proizvodnje:

               (a)manji od 5 %; ili

               (b)veći od 90 %,

               potrebno je dostaviti dodatnu dokumentaciju kojom se u cijelosti ili djelomično dokazuju sljedeće okolnosti:

               (1)radno intenzivna proizvodnja;

               (2)nova proizvodnja ili dodaci asortimanu kojima se nastoji osigurati diversifikacija proizvodnje poduzeća;

               (3)strateška proizvodnja za lokalni razvoj;

               (4)inovativna proizvodnja ili proizvodnja s velikom dodanom vrijednošću;

               (5)uvozna proizvodnja čiji bi poremećaj u opskrbi mogao ugroziti lokalno gospodarstvo ili stanovništvo;

               (6)proizvodnja koja može postojati samo ako ima dominantan položaj na tržištu zbog ograničenosti tržištâ u najudaljenijim regijama;

               (7)proizvodnja medicinskih proizvoda i osobne zaštitne opreme koji su potrebni za rješavanje zdravstvenih kriza.

               Članak 3.

               Francuska tijela na proizvode na koje je primijenjen poseban režim opskrbe predviđen poglavljem III. Uredbe (EU) br. 228/2013 primjenjuju isti režim oporezivanja kao i za lokalno proizvedene proizvode.

               Članak 4.

               Kako bi Komisija mogla ocijeniti jesu li uvjeti za primjenu režima oporezivanja iz članka 1. i dalje ispunjeni, Francuska do 30. rujna 2025. dostavlja Komisiji izvješće o praćenju. Izvješće o praćenju sadržava informacije navedene u Prilogu II.

               Članak 5.

               U članku 1. stavku 1. Odluke br. 940/2014/EU, datum „30. lipnja 2021.” zamjenjuje se datumom „31. prosinca 2021.”.

               Članak 6.

               Ova Odluka primjenjuje se od 1. siječnja 2022., uz iznimku članka 5. koji se primjenjuje od 1. srpnja 2021.

               Članak 7.

               Ova je odluka upućena Francuskoj Republici.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća br. 940/2014/EU od 17. prosinca 2014. o porezu „octroi de mer” u najudaljenijim francuskim regijama (SL L 367, 23.12.2014., str. 1.).

                     (2)

                        Odluka Vijeća (EU) 2020/1793 od 16. studenoga 2020. o izmjeni razdoblja primjene Odluke br. 940/2014/EU o porezu „octroi de mer” u najudaljenijim francuskim regijama (SL L 402, 1.12.2020., str. 21.–22.).

                     (3)

                        Prihod od oporezivanja poduzeća koja ostvaruju promet od 300 000 EUR do 550 000 EUR procjenjuje se na samo 1,22 milijuna EUR u 2019., odnosno otprilike 0,1 % ukupnih prihoda od poreza „octroi de mer” (1,2 milijarde EUR).

                     (4)

                        Registrirano je 222 predmetnih poduzeća.

                     (5)

                        COM(2017) 623 final.

                     (6)

                        Uredba (EU) br. 228/2013 Europskog parlamenta i Vijeća od 13. ožujka 2013.

                     (7)

                        Uredba (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo.

                     (8)

                        Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo.

                     (9)

                        Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „Poboljšanje jedinstvenog tržišta: više prilika za ljude i poduzeća” (COM(2015) 550 final), str. 4.

                     (10)

                        Utvrđeno je vrlo malo slučajeva (koji čine 0,6 % prihvatljivih proizvoda) prekomjerne naknade troškova (prosječno manje od tri postotna boda) zbog ažuriranog izračuna dodatnih troškova (u 2020.).

                     (11)

                        Izvješće bi trebalo sadržavati podatke za 2019. kako bi se utvrdila referentna vrijednost i Komisiji omogućilo da ispita učinak režima za razdoblje nakon 2021. Izvješće bi trebalo sadržavati, ako je to moguće, najnovije podatke do kraja 2024.

                     (12)

                        SL C , , str. .

                     (13)

                        Odluka Vijeća br. 940/2014/EU od 17. prosinca 2014. o porezu „octroi de mer” u najudaljenijim francuskim regijama (SL L 367, 23.12.2014., str. 1.).

                     (14)

                        Uredba (EU) br. 228/2013 Europskog parlamenta i Vijeća od 13. ožujka 2013. o utvrđivanju posebnih mjera za poljoprivredu u najudaljenijim regijama Unije i stavljanju izvan snage Uredbe Vijeća (EZ) br. 247/2006 (SL L 78, 20.3.2013., str. 23.).

    ---documentbreak---

               EUROPSKA KOMISIJA
            Bruxelles, 3.3.2021.
            COM(2021) 95 final
            PRILOZI

            Prijedlogu odluke Vijeća
            o porezu „octroi de mer” u najudaljenijim francuskim regijama i izmjeni Odluke br. 940/2014/EU
            {SWD(2021) 44 final}

               PRILOG I.

               Popis proizvoda iz članka 1. koji ispunjavaju uvjete za diferencirano oporezivanje porezom „octroi de mer”

               (a)Popis proizvoda iz članka 1. stavka 2. točke (a) razvrstanih prema nomenklaturi Zajedničke carinske tarife
                  1

               (1)Najudaljenija regija Guadeloupe

               0105 11, 0201, 0203, 0207, 0208, 0210 12 19, 0302, 0304, 0305 49 80, 0306, 0307 91, 0307 99, 0403 osim 0403 10, 0407, 0408, 0409, 0702, 0704, 0705 19, 0706 10 00 10, 0707 00 05, 0709 60 10, 0709 60 99, 0709 99 90, 0713, 0714, 0804 30 00, 0805 50 90, 0807 11, 0807 19, 0904 22 00, 0910 91, 1106, 1601, 1602, 1604 20, 1806 31, 1806 32 10, 1806 32 90, 1806 90 31, 1806 90 60, 1901 20, 1902 11, 1902 19, 2103 30 90, 2103 90 30, 2103 90 90, 2105, 2106, 2201 10 90, 2201 90, 2202 91, 2202 99, 2207 10, 2207 20 00, 2208 40, 2209 00 91, 2309 90 osim 2309 90 96 39, 2309 90 41 89
                  2
               , 2309 90 512, 2309 90 96 39 i 2309 90 96 952, 2505, 2517 10, 2523 29, 2712 10 90, 2804, 2806, 2811, 2814, 2828, 2833, 2834, 2836, 2853 00 10, 3101, 3102, 3103, 3104, 3105, 3208, 3209, 3303 00 90, 3304 99 00, 3305 10, 3401, 3402, 3406, 3808, 3820 00 00, 3917 osim 3917 10 10, 3919, 3920, 3923, 3925 30, 3926 90, 4407 11, 4407 21 do 4407 29, 4407 99, 4418 10, 4418 20, 4418 90, 4818, 4819 10 00, 4821 10, 4821 90, 4910, 4911 10, 6303 12, 6306 12, 6306 19, 6306 30, 6307 90 98, 6810 osim 6810 11 10, 7003 12 99, 7003 19 90, 7003 20, 7213 10, 7213 91 10, 7214 20, 7214 99 10, 7308 90 59, 7308 90 98, 7310 10, 7314 osim 7314 12, 7610 10, 7610 90 90, 7616 99 90, 8419 19, 8903 99 10, 8907 90 00, 9001 50, 9004 10 10, 9004 90 10, 9004 90 90, 9403 70 00, 9404 10, 9404 21, 9406 00 20, 9506 99 90.

               (2)Najudaljenija regija Francuska Gvajana

               0105 11, 0201, 0203, 0204, 0206 10 95, 0206 10 98, 0206 30, 0206 80 99, 0207 11, 0207 12, 0207 13, 0207 41, 0207 43, 0209 10 90, 0209 90, 0210 11, 0210 12, 0210 19, 0210 99, 0302, 0303 59, 0303 89, 0304, 0305 31 00, 0305 39 90, 0305 44 90, 0305 49 80, 0305 52 00, 0305 53 90, 0305 54 90, 0305 59 85, 0305 64 00, 0305 69 80, 0306 17, 0406, 0408 99, 0702, 0704 90 10, 0709 60, 0805, 0807, 0810 90 75, 0901 osim 0901 10, 0904 11, 0904 12, 1106 20 90, 1601, 1602, 1604, 1605, 1806 31, 1806 32, 1806 90, 1905, 2005 99 80, 2008 99 osim 2008 99 47 90, 2008 99 48 19, 2008 99 48 99 i 2008 99 49 80, 2103, 2105, 2106 90 98, 2201, 2202, 2208 40, 2209 00 91, 2309 90 osim 2309 90 31 30, 2309 90 31 80, 2309 90 35, 2309 90 41 89, 2309 90 43, 2309 90 51, 2309 90 96 31, 2309 90 96 39, 2309 90 96 91 i 2309 90 96 95, 2505 10, 2517 10, 2523 29 00, 2828 90, 3204 17 00, 3208 20 90, 3208 90, 3209 10, 3402, 3809 91, 3824 50, 3919, 3920 51, 3923 osim 3923 10, 3923 40 i 3923 90, 3925, 3926 90, 4818, 4821 10, 4909, 4910, 4911, 6109, 6111 20 90, 6201 19 00, 6110 30 91, 6111 20 90, 6201 19 00, 6205, 6204 42 00, 6206, 6302 91 00, 6303 12, 6303 19, 6306 12, 6306 19, 6307 90 98, 6505 00 30, 6802 23, 6802 29, 6802 93, 6802 99, 6810, 6912 00, 7006 00 90, 7009, 7210, 7214 20, 7308 30, 7308 90, 7314, 7604, 7610 10, 7610 90, 7616 99, 7907, 8211, 8421 21 00 90, 8537 10, 9001 50, 9004 90, 9021 21, 9021 29, 9404 21, 9405 40, 9405 60.

               (3)Najudaljenija regija Martinique

               0105 11, 0105 12, 0105 15, 0201, 0203, 0207, 0208 10, 0210 11, 0210 12, 0210 19, 0210 20, 0210 99 49, 0302, 0303, 0304, 0305, 0306, 0307, 0403 osim 0403 10, 0406 10, 0406 90 50, 0407, 0408, 0409, 0601, 0602, 0603, 0604, 0702, 0704 90, 0705, 0706, 0707, 0709 30 00, 0709 40 00, 0709 51 00, 0709 60, 0709 93 90, 0709 99, 0710, 0714, 0801 11, 0801 13 do 0801 18, 0803, 0804 30, 0804 40 00, 0804 50, 0805, 0807, 0809 10, 0809 40, 0810 30, 0810 90, 0813, 0910 91, 1106 20, 1601, 1602, 1604 20, 1605 10, 1605 21, 1702, 1704 90 61, 1704 90 65, 1704 90 71, 1806, 1902, 1904 10, 1904 20, 2005 99, 2103 30, 2103 90, 2104 10, 2105, 2106, 2201, 2202 10, 2202 91, 2202 99, 2208 40, 2309 osim 2309 90 96, 2505, 2517 10, 2523 21, 2523 29, 2710, 2711, 2804, 2806, 2811, 2814, 2828 10, 2828 90, 2836, 2853 90 10, 2903, 2907, 3101, 3102, 3103, 3104, 3105, 3204, 3205, 3206, 3207, 3208, 3209, 3303, 3305, 3401, 3402, 3406, 3808, 3820, 3824, 3907 61 00, 3919, 3920, 3921 11, 3921 19, 3923 10 90, 3923 21, 3923 29, 3923 30, 3924, 3926, 4012 11, 4012 12, 4012 19, 4401, 4407 21 do 4407 29, 4408, 4409, 4415 20, 4418 10, 4418 20, 4418 90, 4421 90, 4811, 4818 10, 4818 20, 4818 30, 4818 90, 4819, 4820, 4821, 4823, 4902, 4909, 4910, 4911 10, 6103, 6104, 6105, 6109 10, 6109 90 20, 6109 90 90, 6203, 6204, 6205, 6207, 6208, 6306 12, 6306 19, 6306 30, 6805, 6810, 6902, 6904 10, 7003 12, 7003 19, 7113 do 7117, 7213, 7214, 7217, 7225, 7308, 7314, 7610, 7616 91, 7616 99, 8418 69 00, 8419 19 00, 8708 99 97, 8716 40 00, 8901 90 10, 8902, 8903 99, 8907 90 00, 9004 10 10, 9004 90 10, 9004 90 90, 9021 21, 9021 29, 9403, 9404 10, 9404 21, 9405 60, 9406, 9506 99 90.

               (4)Najudaljenija regija Mayotte

               0105 11, 0105 12, 0105 15, 0201, 0204, 0206, 0207, 0302, 0303, 0304, 0305, 0407, 0702, 0704 90 90, 0705 19, 0707 00 05, 0709 30, 0709 60, 0709 93 10, 0709 99 10, 0714, 0801 11, 0801 12, 0801 19, 0803, 0804 30, 0805 10, 0905, 1513 11, 1513 19, 1806, 2106 90 92, 2201, 2309 90 osim 2309 90 96, 3301 29 11, 3301 29 31, 3917, 3923 90 00, 3924 90 00, 3925 10 00, 3926 90 92, 3926 90 97, 4401, 4403, 4407, 4409, 4418, 4820, 4821, 4902, 4909, 4910, 4911, 6904 10 00, 7003, 7005, 7210, 7216 61 90, 7216 91 10, 7308 30, 7308 90 98, 7312, 7314, 7326 90 98, 7606, 7610 10, 8301 40 90, 8310, 8421 21 00, 8716 80 00, 9021 10 10, 9406 00 31, 9406 00 38.

               (5)Najudaljenija regija Reunion

               0105 11, 0105 12, 0105 13, 0105 15, 0207, 0208 10, 0208 90 30, 0208 90 98, 0209, 0301, 0302, 0303, 0304, 0305, 0306 11, 0306 31, 0306 91, 0307 59, 0403, 0405 osim 0405 10, 0406 10, 0406 90 91, 0407, 0408, 0409, 0601, 0602, 0603, 0604 90 91, 0604 90 99, 0703 10 19, 0703 20 00, 0709 60, 0710, 0711 90 10, 0801, 0803, 0804, 0805, 0806, 0807, 0808, 0809, 0810, 0811, 0812, 0813, 0901 21, 0901 22, 0904, 0909 31, 0910 11, 0910 12, 0910 30, 0910 91 10, 0910 91 90, 0910 99 99, 1101 00 15, 1106 20, 1108 14, 1302 19, 1516 20, 1601, 1602, 1604 14, 1604 19, 1604 20, 1605, 1702, 1704, 1806, 1901, 1902, 1903, 1904, 1905, 2001, 2002 90 11, 2004 10 10, 2004 10 91, 2004 90 50, 2004 90 98, 2005 10, 2005 20, 2005 40, 2005 59, 2005 99 10, 2005 99 30, 2005 99 50, 2006, 2007 osim 2007 99 97 10, 2008 osim 2008 19 19 80, 2008 30 55 90, 2008 40 51 90, 2008 40 59 90, 2008 50 61 90, 2008 60 50 90, 2008 70 61 90, 2008 80 50 90, 2008 97 59 90, 2008 99 49 80 i 2008 99 99 90, 2102 30 00, 2103 20, 2103 90, 2104, 2105, 2106 90, 2201, 2208 40, 2309 10, 2309 90 osim 2309 90 35 i 2309 90 96 95, 2501 00 91, 2710 19 81, 2710 19 83, 2710 19 87, 2710 19 91, 2710 19 99, 2710 19 94 do 2710 19 99, 2834 29 80, 3102 10 90, 3210, 3211, 3212, 3301 12, 3301 13, 3301 24, 3301 29, 3301 30, 3401 11, 3402, 3808 92, 3808 99, 3809, 3811 90, 3814, 3820, 3824, 3917, 3920 osim 3920 10, 3921 11, 3921 13, 3921 90 60, 3921 90 90, 3923 osim 3923 21, 3925 10, 3925 20, 3925 30, 3925 90 80, 3926 90, 4009, 4010, 4012, 4016, 440711, 440712, 4407 19, 4409 10, 4409 21, 4409 29, 4415 20, 4418, 4421, 4811, 4818 10, 4818 20 10, 4818 20 91, 4818 20 99, 4818 90 10, 4818 90 90, 4819 10, 4820, 4821, 4823 70, 4823 90, 4909, 4910, 4911 10, 4911 91, 4911 99, 6303 92 90, 6306, 6801, 6811 89, 7007 29, 7009 osim 7009 10, 7216 61 10, 7306 30 80, 7306 61 92, 7307 99 80, 7308 osim 7308 90, 7309, 7310 21 91, 7310 21 99, 7312 90, 7314, 7326, 7606, 7608, 7610, 7616 91, 7616 99 90, 8310, 8418 50, 8418 69, 8418 91, 8418 99, 8419 19, 8419 90 85, 8421 21 do 8421 29, 8511 40 00, 8511 50 00, 8511 90 00, 8537, 8707, 8708, 8902, 8903 99, 9001, 9004 10 10, 9004 90 10, 9004 90 90, 9021 21 90, 9021 29, 9401 osim 9401 10 i 9401 20, 9403, 9404 10, 9405, 9406, 9506 21, 9506 29, 9506 99 90, 9619.

               (b)Popis proizvoda iz članka 1. stavka 2. točke (b) razvrstanih prema nomenklaturi Zajedničke carinske tarife

               (1)Najudaljenija regija Guadeloupe

               0403 10, 0901 21, 0901 22, 1006 30, 1006 40, 1101, 1701, 1905, 2007, 2009 osim 2009 11 91 90, 2009 11 99 98, 2009 19 98 99, 2009 49 19 90, 2009 49 30 91, 2009 49 99 90, 2009 61 10 00, 2009 71 99 90, 2009 79 19 90, 2009 79 98 20, 2009 89 19 90, 2009 89 69 90, 2009 89 73 13, 2009 89 73 99, 2009 89 79 99, 2009 89 96 90, 2009 89 97 29, 2009 89 97 99, 2009 89 99 99, 2009 90 29 80, 2009 90 49 00, 2009 90 51 80, 2009 90 59 39, 2009 90 59 90 i 2009 90 97 00, 2202 10 00, 2202 99 19, 2203, 2208 70
                  3
               , 2208 903, 3925 10 00, 7009 91, 7009 92, 8421 21 00.

               (2)Najudaljenija regija Francuska Gvajana

               0403, 1702, 2007 osim 2007 99 33 25 i 2007 99 35 25, 2009 osim 2009 11 99 98, 2009 31 19 99, 2009 39 39 19, 2009 39 39 99, 2009 49 30 91, 2009 49 30 99, 2009 89 97 99, 2009 49 99 90, 2009 81 99 90, 2009 89 36 90, 2009 89 97 99, 2009 90 29 80, 2009 90 59 90, 2009 90 97 00 i 2009 90 98 80, 2203, 2208 703, 4401 12 00, 4403 49, 4407 29, 4407 99 96, 4409 29 91, 4409 29 99, 4418 10, 4418 20, 4418 40, 4418 50, 4418 60, 4418 90, 4418 99, 4420 10, 9406 10 00, 9406 90 10, 9406 90 38.

               (3)Najudaljenija regija Martinique

               0403 10, 0901 21, 0901 22, 1006 30, 1006 40, 1101 00 11, 1101 00 15, 1701, 1901, 1905, 2006 00 10, 2006 00 35, 2006 00 91, 2007 osim 2007 10 99 15, 2007 99 33 15 i 2007 99 39 29, 2008 osim 2008 20 51, 2008 50 61 90, 2008 60 50 10, 2008 80 50 90, 2008 93 93 90, 2008 97 51 90, 2008 97 59 90, 2008 99 48 94, 2008 99 48 99, 2008 99 49 80 i 2008 99 99 90, 2009 osim 2009 11 99 96, 2009 11 99 98, 2009 19 98 99, 2009 29 99 90, 2009 39 39 19, 2009 39 39 99, 2009 49 30 91, 2009 49 30 99, 2009 49 91 90, 2009 69 51 10, 2009 79 11 91, 2009 79 11 99, 2009 89 97 99
                  4
               , 2009 89 99 994 i 2009 90 59 904, 2203, 2204 21, 2205, 2208 703, 2208 903, 2309 90 96 osim 2309 90 96 39, 3917, 3925, 7009 91, 7009 92, 7212 30, 8421 21 00.

               (4)Najudaljenija regija Mayotte

               0401, 0403, 0406, 2105, 2202, 3208, 3209, 3210, 3214 10 90, 3401, 3402, 9403 20 80, 9403 30, 9403 40, 9403 50, 9403 60, 9404 29 90.

               (5)Najudaljenija regija Reunion

               0905 10, 1512 19, 1514 19 90, 1701, 2002 10, 2005 51 00, 2005 99 80, 2009 osim 2009 11 99 96, 2009 19 98 99, 2009 29 99 90, 2009 39 31 19, 2009 69 19 10, 2009 69 51 10, 2009 79 19 90, 2009 79 30 90, 2009 79 98 20, 2009 89 69 90
                  54, 2009 89 73 91, 2009 89 73 99, 2009 89 97 994, 2009 89 99 96, 2009 89 99 994, 2009 90 51 804 i 2009 90 594, 2202 10, 2202 99 19, 2203, 2204 21 79, 2204 21 80, 2204 21 83, 2204 21 84, 2204 29 83, 2204 29 84, 2206 00 59, 2206 00 89, 2208 70
                  63, 2208 903, 2402 20, 3208, 3209, 3214 10 90, 3920 10, 3923 21, 4819 20 00, 7113, 7114, 7115, 7117, 7308 90, 9404 21 10, 9404 21 90, 9404 29 10, 9404 29 90.

               PRILOG II.

               Podaci koje je potrebno uključiti u izvješće o praćenju iz članka 4.

               1.Procjena dodatnih troškova proizvodnje. Francuska tijela dostavljaju Komisiji sažeto izvješće s podacima koji su potrebni da bi se utvrdilo postoje li dodatni troškovi koji povećavaju proizvodne troškove lokalno proizvedenih proizvoda u usporedbi s proizvodima proizvedenima drugdje. U sažetom izvješću navode se barem sljedeće informacije ako su dostupne: ulazni troškovi, troškovi skladištenja (prekomjerne zalihe i dulje trajanje rotacije), troškovi povezani s prekomjernom veličinom opreme te dodatni troškovi povezani s ljudskim resursima i financiranjem. Ti se podaci navode barem za svaku kategoriju proizvoda pod tarifnim brojevima Harmoniziranog sustava, prema prve četiri znamenke kombinirane nomenklature.

               To izvješće sadržava i „informacijske listove proizvoda” o dodatnim troškovima, koje Francuska i dalje redovito izrađuje.

               2.Ostale subvencije. Francuska tijela dostavljaju Komisiji popis svih ostalih mjera pomoći i potpore kojima se gospodarskim subjektima omogućuje podmirivanje dodatnih troškova proizvodnje povezanih s najudaljenijim regijama Martinique, Guadeloupe, Francuska Gvajana, Mayotte i Reunion.

               3.Utjecaj na proračun javnih tijela. Francuska tijela ispunjavaju tablicu 1. navodeći procjenu ukupnog iznosa naplaćenog i nenaplaćenog poreza (u EUR) zbog primjene diferenciranog oporezivanja porezom „octroi de mer”.

               Tablica 1.

                        Godina*

                        2019.

                        2020.

                        2021.

                        2022.

                        2023.

                        2024.

                        Bilješke**

                        Nenaplaćeni porez1

                        Porezni prihodi – uvoz2

                        Porezni prihodi – lokalna proizvodnja3

               Napomene uz tablicu:

               (1)„Nenaplaćeni porez”: ukupni iznos nenaplaćenog poreza (u EUR) zbog diferenciranog oporezivanja primijenjenog na lokalnu proizvodnju (smanjenja poreza/izuzeća od poreza). Za proizvode izračunava se množenjem iznosa prodanih lokalnih proizvoda (bez izvoza) s primijenjenim diferenciranim oporezivanjem. Pokazatelj se zatim izračunava zbrajanjem dobivenih rezultata za svaki proizvod.

               (2)„Porezni prihodi – uvoz”: ukupan iznos poreza „octroi de mer” naplaćenog na uvoz proizvoda (u EUR).

               (3)„Porezni prihodi – lokalna proizvodnja”: ukupan iznos poreza „octroi de mer” naplaćenog na lokalnu proizvodnju (u EUR).

               (*)
                     Informacije možda neće biti dostupne za sve navedene godine.

               (**)
                     Navesti primjedbe i pojašnjenja ako se smatraju relevantnima.

               4.Utjecaj na ukupne gospodarske rezultate. Francuska tijela popunjavaju tablicu 2. za svaku regiju navodeći sve podatke kojima se dokazuje utjecaj diferenciranog oporezivanja na socioekonomski razvoj tih regija. Pokazatelji koji se zahtijevaju u tablici odnose se na rezultate sektora na koje se primjenjuje diferencirano oporezivanje u usporedbi s općim rezultatima u gospodarstvu najudaljenijih regija. Ako neki od pokazatelja nisu dostupni, potrebno je unijeti alternativne podatke o ukupnim ekonomskim rezultatima tih regija.

               Tablica 2.

                        Godina*

                        2019.

                        2020.

                        2021.

                        2022.

                        2023.

                        2024.

                        Bilješke**

                        Bruto dodana vrijednost na regionalnoj razini

                        -u sektorima na koje se primjenjuje diferencirano oporezivanje1

                        Ukupno regionalno zapošljavanje

                        -u sektorima na koje se primjenjuje diferencirano oporezivanje1

                        Broj aktivnih poduzeća

                        -u sektorima na koje se primjenjuje diferencirano oporezivanje1

                        Indeks razine cijena – kontinentalna Francuska

                        Indeks razine cijena – najudaljenije regije

               Napomene uz tablicu:

               (1)„Sektori na koje se primjenjuje diferencirano oporezivanje”: gospodarski sektori (definicija klasifikacije NACE ili slično) u kojima se na proizvodnju većinom primjenjuje diferencirano oporezivanje (po obujmu proizvodnje).

               (*)
                     Informacije možda neće biti dostupne za sve navedene godine.

               (**)
                     Navesti primjedbe i pojašnjenja ako se smatraju relevantnima.

               5.Specifikacije režima. Francuska tijela popunjavaju tablice 3. i 4. za svaki proizvod (HS4, HS6, KN8 ili TARIC10, ovisno o tome što se primjenjuje) i po godini (od 2009. do 2024.) za svaku od regija (Martinique, Guadeloupe, Francuska Gvajana, Mayotte i Reunion). Popis uključuje samo proizvode na koje se primjenjuje diferencirano oporezivanje.

               Tablica 3. Utvrđivanje proizvodâ i primijenjenih stopa.

                        Proizvod na koji se primjenjuje diferencirano oporezivanje – carinska nomenklatura (4, 6, 8 ili 10 znamenki)

                        Godina

                        Eksterna stopa poreza „octroi de mer”1

                        Interna stopa poreza „octroi de mer”2

                        Primijenjena razlika u poreznim stopama3

                        Bilješke*

                        2019.

                        2020.

                        2021.

                        2022.

                        2023.

               Napomene uz tablicu:

               (1)„Eksterna stopa poreza ‚octroi de mer’”: stopa poreza „octroi de mer” koja se primjenjuje na uvoz.

               (2)„Interna stopa poreza ‚octroi de mer’”: stopa poreza „octroi de mer” koja se primjenjuje na lokalnu proizvodnju.

               (3)„Primijenjeno diferencirano oporezivanje”: razlika između interne i eksterne stope poreza „octroi de mer”.

               (*)
                     Navesti primjedbe i pojašnjenja ako se smatraju relevantnima.

               Tablica 4. Tržišni udio proizvoda na koje se primjenjuje diferencirano oporezivanje.

                        Proizvodi na koje se primjenjuje diferencirano oporezivanje – oznaka KN (4, 6, 8 ili 10 znamenki)*

                        Godina

                        Obujam1

                        Iznos (EUR)2

                        Bilješke**

                        Lokalna proizvodnja

                        Jedinica

                        Uvoz

                        Tržišni udio*

                        Lokalna proizvodnja

                        Uvoz

                        Tržišni udio*

                        2019.

                        2020.

                        2021.

                        2022.

                        2023.

               Napomene uz tablicu:

               (*)
                     Prvi stupac treba ispuniti jednako kao i u prethodnoj tablici kako bi se podaci podudarali.

               (1)„Obujam”: u stupcu „jedinica” navesti mjernu jedinicu (tone, hl, komadi itd.).

               (2)„Iznos”: u slučaju uvoza podudara se s oporezivim iznosom.

               (*)
                     „Tržišni udio”: tržišni udio izračunava se oduzimanjem izvoza lokalnih proizvoda.

               (**)
                     Navesti primjedbe i pojašnjenja ako se smatraju relevantnima.

               6.Nepravilnosti. Francuska tijela dostavljaju informacije o svim istragama koje se odnose na administrativne nepravilnosti u kontekstu primjene režima diferenciranog oporezivanja porezom „octroi de mer”, a posebno u slučaju utaje poreza ili krijumčarenja. Ujedno navode detaljne podatke, odnosno barem podatke o prirodi, vrijednosti i razdoblju predmeta.

               7.Pritužbe. Francuska tijela izvješćuju o pritužbama koje su lokalna, regionalna ili nacionalna tijela zaprimila u vezi s primjenom režima diferenciranog oporezivanja porezom „octroi de mer” (od korisnika režima i drugih osoba).

                     (1)

                        Prilog I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

                     (2)

                        Osim za neekološke proizvode.

                     (3)

                        Samo proizvodi na osnovi ruma iz tarifnog broja 2208 40.

                     (4)

                        Kada je vrijednost Brix proizvoda veća od 20.

                     (5)
                  4
                        Kada je vrijednost Brix proizvoda veća od 20.

                     (6)
                  3
                        Samo proizvodi na osnovi ruma iz tarifnog broja 2208 40.


               EUROPSKA KOMISIJA
            Bruxelles, 10.3.2021.
            COM(2021) 112 final
            2021/0057(NLE)
            Prijedlog
            ODLUKE VIJEĆA
            o stajalištu koje Europska unija treba zauzeti u Međunarodnom vijeću za tropsko drvo u vezi s produljenjem Međunarodnog sporazuma o tropskom drvu iz 2006.

               OBRAZLOŽENJE

               1.Predmet prijedloga

               Ovaj se prijedlog odnosi na odluku Vijeća o utvrđivanju stajališta koje Europska unija treba zauzeti u Međunarodnom vijeću za tropsko drvo (dalje u tekstu „ITTC”) u vezi s predloženim produljenjem Međunarodnog sporazuma o tropskom drvu iz 2006. (dalje u tekstu „Sporazum iz 2006.”).

               2.Kontekst prijedloga

               2.1.Međunarodni sporazum o tropskom drvu iz 2006.

               Sporazumom iz 2006. nastoji se promicati širenje i raznolikost međunarodne trgovine tropskim drvom iz zakonito posječenih šuma kojima se gospodari na održiv način te promicati održiv razvoj tropskih šuma. Europska unija je stranka Sporazuma iz 2006.
                  1

               Sporazum iz 2006. zamijenio je Sporazum iz 1994., a prvi Međunarodni sporazum o tropskom drvu donesen je 1983. (Sporazum iz 1983.).

               Sporazum iz 2006. (donesen 2006.) stupio je na snagu 7. prosinca 2011. na razdoblje od deset godina. Stoga će isteći 6. prosinca 2021., osim ako ITTC odluči posebnim glasovanjem produljiti, dogovoriti novi ili ga otkazati, u skladu s člankom 44. stavkom 1. Sporazuma iz 2006. Sporazum iz 2006. može se produljiti za početno razdoblje od pet godina i dodatno razdoblje od tri godine, u skladu s člankom 44. stavkom 2.

               2.2.Međunarodno vijeće za tropsko drvo (ITTC)

               U skladu s člankom 6. stavkom 1. Sporazuma iz 2006. ITTC je najviše tijelo Međunarodne organizacije za tropsko drvo
                  2
                (ITTO). Oko 80 % svjetskih tropskih šuma i 90 % trgovine drvom i proizvodima od drva otpada na članove ITTO-a. Međunarodno vijeće za tropsko drvo sastoji od svih članova Međunarodne organizacije za tropsko drvo. Međunarodna organizacija za tropsko drvo ima dvije kategorije članstva: proizvođače i potrošače. U skladu s člankom 44. stavkom 1. Međunarodno vijeće za tropsko drvo može posebnim glasovanjem odlučiti produljiti, dogovoriti novi ili otkazati Sporazum iz 2006., a u skladu s člankom 44. stavkom 2. Sporazum se može produljiti za početno razdoblje od pet godina i dodatno razdoblje od tri godine. U skladu s člankom 12. stavkom 1. Međunarodno vijeće za tropsko drvo nastoji donositi sve odluke i davati sve preporuke konsenzusom. Ako se konsenzus ne može postići, onda Međunarodno vijeće za tropsko drvo donosi odluku o Sporazumu iz 2006. posebnim glasovanjem, u skladu s člankom 44. stavkom 1. U skladu s člankom 2. točkom 8. „posebno glasovanje” znači glasovanje koje zahtijeva barem dvije trećine glasova članova proizvođača koji su prisutni i koji su glasovali i barem 60 % glasova članova potrošača koji su prisutni i koji su glasovali, zasebno zbrojenih, pod uvjetom da ti glasovi čine barem polovicu glasova članova proizvođača koji su prisutni i koji su glasovali i barem polovicu glasova članova potrošača koji su prisutni i koji su glasovali. U skladu s člankom 7. točkom (a) Međunarodno vijeće za tropsko drvo može donositi odluke i bez sastajanja.

               Članovi Međunarodnog vijeća za tropsko drvo imaju ukupno 2 000 glasova (proizvođači 1 000 i potrošači 1 000). Godišnji doprinosi i glasovi ravnomjerno se raspodjeljuju na te dvije skupine članova. Unutar svake skupine, kvote i glasovi pojedinih članova izračunavaju se na temelju trgovine tropskim drvom, a u slučaju proizvođača na temelju opsega tropskih šuma unutar zemlje. EU plaća najveći procijenjeni udio doprinosa (koji Komisija plaća za sve države članice) u administrativni proračun Međunarodne organizacije za tropsko drvo te ima najveći broj glasova (i najveći broj članova potrošača) i može imati blokirajuću manjinu u slučaju posebnog glasovanja.

               2.3.Predviđeno produljenje Sporazuma iz 2006.

               Međunarodna organizacija za tropsko drvo imala je ozbiljnih financijskih problema povezanih s lošim ulaganjima sredstava bivšeg upravljačkog tima Tajništva, zbog čega je u razdoblju od 2012. do 2015. izgubljeno 18 milijuna USD.

               Iako je oporavak tek u začetku, Međunarodna organizacija za tropsko drvo financijski se oporavlja tako što otklanja nedostatke projekata i aktivnosti kad je riječ o financijama i upravljanju te je započela reformu svoje financijske strukture. Pilot-faza nove financijske strukture trajat će do 2022.

               Produljenjem Sporazuma iz 2006. dat će se Međunarodnoj organizaciji za tropsko drvo (ITTO) i njezinim članovima dovoljno vremena da nastave s radom na reformi financijske strukture organizacije, ITTO će se moći u potpunosti financijski stabilizirati te će imati dovoljno vremena da utvrdi hoće li Sporazum iz 2006. u budućnosti trebati temeljito revidirati.

               3.Stajalište koje treba zauzeti u ime Unije

               Predviđeni akt je odluka Vijeća o stajalištu koje treba zauzeti u ime Unije na temelju članka 218. stavka 9. Ugovora o funkcioniranju Europske unije (UFEU).

               Svrha je ovog prijedloga zatražiti od Vijeća da ovlasti Komisiju za davanje suglasnosti ili glasovanje, u ime Unije, za produljenje Sporazuma iz 2006. u Međunarodnom vijeću za tropsko drvo.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. UFEU-a predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”.
                  3

               4.1.2.Primjena na ovaj predmet

               Akt koji Međunarodno vijeće za tropsko drvo može odlučiti donijeti jest akt koji proizvodi pravne učinke.

               Predviđenim aktom ne dopunjuje se niti mijenja institucionalni okvir sporazuma.

               Stoga je postupovnopravna osnova za predloženu Odluku članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na zajedničku trgovinsku politiku.

               Stoga je materijalnopravna osnova predložene odluke članak 207. UFEU-a.

               4.3.Zaključak

               Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.

               2021/0057 (NLE)

               Prijedlog

               ODLUKE VIJEĆA

               o stajalištu koje Europska unija treba zauzeti u Međunarodnom vijeću za tropsko drvo u vezi s produljenjem Međunarodnog sporazuma o tropskom drvu iz 2006.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Međunarodni sporazum o tropskom drvu iz 2006. (Sporazum iz 2006.), koji je stupio na snagu 7. prosinca 2011., Unija je sklopila Odlukom Vijeća 2011/731/EU
                  4
               .

               (2)U skladu s člankom 44. stavkom 1. Sporazuma iz 2006., Sporazum ostaje na snazi deset godina nakon stupanja na snagu – do 6. prosinca 2021. – osim ako Međunarodno vijeće za tropsko drvo posebnim glasovanjem u skladu s člankom 12. odluči produljiti, dogovoriti novi ili ga otkazati u skladu s odredbama tog članka.

               (3)Međunarodno vijeće za tropsko drvo, kao najviše tijelo Međunarodne organizacije za tropsko drvo koje se sastoji od svih članova Organizacije, u skladu s člankom 6. Sporazuma iz 2006. može odlučiti produljiti taj sporazum za dva razdoblja, odnosno početno razdoblje od pet godina i dodatno razdoblje od tri godine, u skladu s člankom 44. stavkom 2.

               (4)Međunarodno vijeće za tropsko drvo donijet će odluku o produljenju Sporazuma iz 2006. na svojoj 57. sjednici koja se treba održati u studenome 2021. ili u razdoblju između sjednica u okviru postupka donošenja odluke bez sastajanja.

               (5)Produljenje Sporazuma iz 2006. za početno razdoblje od pet godina u interesu je Europske unije jer je Međunarodna organizacija za tropsko drvo još uvijek u ranim fazama financijskog oporavka i u postupku reforme svoje financijske strukture.

               (6)Trebalo bi utvrditi stajalište Unije u Međunarodnom vijeću za tropsko drvo,

               DONIJELO JE OVU ODLUKU:

               Članak 1.

               Stajalište Europske unije u Međunarodnom vijeću za tropsko drvo jest da se dâ suglasnost ili glasuje za produljenje Međunarodnog sporazuma o tropskom drvu iz 2006. za početno razdoblje od pet godina.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        2007/648/EZ: Odluka Vijeća od 26. rujna 2007. o potpisivanju, u ime Europske zajednice, i privremenoj primjeni Međunarodnog sporazuma o tropskom drvu iz 2006. (SL L 262, 9.10.2007., str. 6.–7.).

                     (2)

                        Međunarodna organizacija za tropsko drvo uspostavljena je Sporazumom iz 1983.

                     (3)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (4)

                        Odluka Vijeća 2011/731/EU od. 8. studenoga 2011. o sklapanju, u ime Europske unije, Međunarodnog sporazuma o tropskom drvu iz 2006. (SL L 294, 12.11.2011., str. 1.).


               EUROPSKA KOMISIJA
            Bruxelles, 11.3.2021.
            COM(2021) 116 final
            2021/0061(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Europskom odboru za izradu standardâ u području unutarnje plovidbe i u Središnjoj komisiji za plovidbu Rajnom o donošenju standardâ za usklađene riječne informacijske servise

               OBRAZLOŽENJE

               1.Predmet prijedloga

               Predmet je ovog prijedloga odluka o utvrđivanju stajališta koje treba zauzeti u ime Unije u okviru Europskog odbora za izradu standardâ unutarnje plovidbe (CESNI) na sastanku 15. travnja 2021. i na plenarnoj sjednici Središnje komisije za plovidbu Rajnom (CCNR) 2. lipnja 2021. u vezi s predviđenim donošenjem europskog standarda za riječne informacijske servise (ES-RIS, izdanje 2021/1).

               2.Kontekst prijedloga

               2.1.CCNR i CESNI

               Središnja komisija za plovidbu Rajnom (CCNR) je međunarodna organizacija s regulatornim ovlastima u području prijevoza unutarnjim plovnim putovima Rajne. Četiri države članice EU-a (Belgija, Francuska, Njemačka i Nizozemska) te Švicarska članice su CCNR-a.

               U revidiranoj Konvenciji o plovidbi Rajnom potpisanoj 17. listopada 1868. u Mannheimu definira se pravni okvir za upotrebu Rajne kao unutarnjeg plovnog puta za plovidbu i utvrđuju nadležnosti CCNR-a. Konvencija koja se trenutačno primjenjuje temelji se na Konvenciji o izmjeni Revidirane konvencije o plovidbi Rajnom donesene 20. studenoga 1963., koja je stupila na snagu 14. travnja 1967. Plenarne sjednice održavaju se dvaput godišnje. Na njima sudjeluju predstavnici država članica CCNR-a. Plenarna sjednica tijelo je CCNR-a za donošenje odluka. Na njoj se donose rezolucije Središnje komisije. Svaka država ima jedan glas, a odlučuje se jednoglasno. Te su rezolucije pravno obvezujuće. EU nije član CCNR-a.

               CCNR je 2015. donio rezoluciju o osnivanju Europskog odbora za izradu standardâ unutarnje plovidbe („Comité Européen pour l’Élaboration de Standards dans le Domaine de Navigation Intérieure” – CESNI). Zadaci tog odbora uključuju donošenje tehničkih standarda u različitim područjima, posebno u pogledu plovila, informacijske tehnologije i posade, ujednačenog tumačenja tih standarda i odgovarajućih postupaka te razmatranja o sigurnosti plovidbe, zaštiti okoliša i drugim područjima povezanima s plovidbom.

               CESNI je sastavljen od stručnjaka koji predstavljaju države članice CCNR-a i čija su prava glasa ograničena na jedan glas za svaku državu. EU nije član CESNI-ja. Međutim, može sudjelovati u radu CESNI-ja, kao što to mogu i druge međunarodne organizacije čije se zadaće odnose na područja za koja je zadužen CESNI, ali bez prava glasa.

               2.2.Predviđeni akt CESNI-ja i CCNR-a

               Na sastanku koji će se održati 15. travnja 2021. CESNI treba donijeti prvo izdanje europskog standarda za riječne informacijske servise (ES-RIS, izdanje 2021/1).

               Stručnjaci CESNI-ja su tijekom 2019. i 2020. pripremili nacrt za ES-RIS 2021/1. To će biti prvo CESNI-jevo izdanje standarda za riječne informacijske servise i njime će se utvrditi osnova za buduće revizije ES-RIS-a. ES-RIS 2021/1 sadržava tehničke specifikacije u područjima uređenima Direktivom 2005/44/EZ Europskog parlamenta i Vijeća od 7. rujna 2005. o usklađenim riječnim informacijskim servisima (RIS) na unutarnjim vodnim putovima u Zajednici
                  1
                i provedbene akte koje je Komisija donijela na temelju članka 5. te direktive. Tehničke specifikacije sadržane u provedbenim aktima temelje se na tehničkim načelima iz Priloga II. Direktivi 2005/44 i njima se uzima u obzir rad nadležnih međunarodnih organizacija u tom području (npr. CCNR, UNECE). U tom prvom izdanju ES-RIS-a nije bilo izmjena sadržaja tehničkih specifikacija. Relevantni standardi su u cijelosti navedeni u dijelovima i prilozima ES-RIS-a, a ne samo upućivanjem na dokumente koje je objavio UNECE. ES-RIS 2021/1 ujedno sadržava ispitni standard za unutarnju plovidbu AIS 2021/3.0, koji je CESNI donio 13. listopada 2020. i koji je predmet Odluke Vijeća (EU) 2020/1508
                  2
               .

               ES-RIS 2021/1 obuhvaća sljedeće tehničke standarde za riječne informacijske servise:

               dio I.: standardni elektronički prikaz navigacijskih karata i informacijski sustav za unutarnju plovidbu,

               dio II.: standardno praćenje i određivanje položaja plovila za unutarnju plovidbu,

               dio III.: operativni i izvedbeni zahtjevi za brodsku opremu AIS-a unutarnje plovidbe, načini ispitivanja i zahtijevani rezultati ispitivanja (ispitni standard za unutarnju plovidbu AIS),

               dio IV.: standardno elektroničko izvješćivanje s brodova u unutarnjoj plovidbi,

               dio V.: standardne obavijesti kapetanima.

               ES-RIS će se redovito ažurirati imajući u vidu rad CESNI-jevih radnih skupina. Redovita ažuriranja ES-RIS-a potrebna su radi:

               –održavanja visokog stupnja sigurnosti unutarnje plovidbe,

               –praćenja tehničkog razvoja,

               –osiguravanja usklađenosti s pravnim okvirom EU-a i međunarodnim zahtjevima.

               Odbor CESNI-ja je na sastanku 13. listopada 2020. uvrstio donošenje standarda ES-RIS 2021/1 na dnevni red sastanka 15. travnja 2021. Prije tog sastanka 15. travnja 2021. očekuju se samo manje izmjene nacrta standarda. ES-RIS 2021/1 objavit će se na posebnoj internetskoj stranici (cesni.eu). Sve države članice EU-a imaju (zaštićeni) pristup prethodno navedenim nacrtima standarda.

               Tehničke specifikacije sadržane u standardu ES-RIS 2021/1 odgovaraju tehničkim specifikacijama koje su već donesene na temelju pravnog okvira Direktive 2005/44
                  3
               .

               CCNR će donijeti rezoluciju o izmjeni pravilnika CCNR-a kako bi se uključilo upućivanje na standard ES-RIS 2021/1.

               Kako bi se osigurala usklađenost dvaju postojećih pravnih režima za usklađene riječne informacijske servise (standardi za plovidbu Rajnom i EU-ova pravila), primjereno je uskladiti relevantne standarde. Iako je relevantno zakonodavstvo EU-a već na snazi, pravilnici CCNR-a upućivat će na ES-RIS 2021/1 od 25. travnja 2022. Taj datum odgovara roku za primjenu Provedbene uredbe Komisije (EU) 2019/1744, zadnjeg provedbenog akta koji je trebao stupiti na snagu na temelju Direktive 2005/44.  Time će se osigurati usklađivanje vremenskog rasporeda provedbe.

               3.Stajalište koje treba zauzeti u ime Unije

               Stajalište Unije potrebno je s obzirom na to da se predmet predviđenih akata odnosi na područje koje je u isključivoj nadležnosti Unije i da je potrebno osigurati da se interesi EU-a na odgovarajući način uzmu u obzir pri donošenju odluka o utvrđivanju standarda za usklađene riječne informacijske servise (RIS). U skladu s člankom 3. stavkom 2. UFEU-a, Europska unija ima isključivu vanjsku nadležnost u područjima obuhvaćenima predmetnim standardima jer oni mogu utjecati na zajednička pravila EU-a. Države članice uspostavljaju riječne informacijske servise prema članku 4. Direktive 2005/44 u skladu s tehničkim specifikacijama iz provedbenih akata koje je Komisija donijela u skladu s člankom 5. te direktive. Sadržaj predmetnih nacrta standarda trebao bi biti u potpunosti usklađen sa standardima koji su trenutačno uvršteni u obvezujuće EU-ove tehničke specifikacije donesene na temelju Direktive 2005/44 i navedene u provedbenim uredbama (EU) br. 2018/2032, 2018/1973, 2019/838 i 2019/1744. Ti se standardi odnose na tehničke specifikacije za usklađene riječne informacijske servise koje bi s obzirom na uvodnu izjavu 3. Direktive 2005/44/EZ trebalo uzeti u obzir pri donošenju obvezujućih tehničkih specifikacija u skladu s člankom 5. te direktive.

               Stručnjaci CESNI-ja temeljito su pripremili izradu standarda ES-RIS. U tom je pogledu provedeno savjetovanje s brojnim stručnjacima iz javnog i privatnog sektora. Sljedeći tehnički sastanci na razini CESNI-ja održani su tijekom razvoja tih standarda:

               –sastanci radne skupine (13.–14. 2. 2019., 11.–12. 12. 2019., 1.–2. 4. 2020., 23.–26. 6. 2020., 2.–3. 9. 2020.) i

               –sjednica Odbora (13. 10. 2020.).

               Na tim sastancima stručnjaci su uspjeli postići dogovor u pogledu standarda za usklađene riječne informacijske servise.

               Predloženo stajalište Unije je donošenje standarda ES-RIS 2021/1 jer se njime olakšava postizanje najviše razine sigurnosti unutarnje plovidbe, prati tehnički razvoj u tom sektoru i osigurava kompatibilnost riječnih informacijskih servisa u Europi.

               4.Pravna osnova

               4.1.Postupovnopravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Članak 218. stavak 9. UFEU-a primjenjuje se neovisno o tome je li Unija članica tog tijela ili stranka tog sporazuma
                  4
               .

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  5
               .

               4.1.2.Primjena u predmetnom slučaju

               I CESNI i CCNR tijela su osnovana na temelju međunarodnog sporazuma.

               Iako pravila koja donosi CESNI nisu sama po sebi obvezujuća, postat će obvezujuća za članove CCNR-a nakon što CCNR izmijeni svoj zakonodavni okvir povezan s tehničkim specifikacijama riječnih informacijskih servisa upućivanjem na standarde koje donese CESNI te nakon što ti standardi postanu obvezujući u okviru primjene revidirane Konvencije o plovidbi Rajnom. Pravilnik za plovidbu Rajnom je obvezujuć za članove CCNR-a na temelju Konvencije iz Mannheima od 17. listopada 1868.
                  6

               Nadalje, standard ES-RIS 2021/1 i njegove buduće revizije akti su koji proizvode pravne učinke za potrebe primjene članka 218. stavka 9. UFEU-a jer mogu presudno utjecati na sadržaj prava EU-a. Člankom 5. Direktive 2005/44 Komisija se ovlašćuje za donošenje tehničkih smjernica i specifikacija radi potpore riječnim informacijskim servisima i osiguravanja interoperabilnosti tih usluga. U uvodnoj izjavi 3. Direktive navedeno je da bi se zbog sigurnosnih razloga te u interesu paneuropskog usklađivanja, sadržaj takvih zajedničkih zahtjeva i tehničkih specifikacija trebao temeljiti na radu koji u tom području obavljaju odgovarajuće međunarodne organizacije, kao što su Središnje povjerenstvo za plovidbu rijekom Rajnom (CCNR) i Ekonomsko povjerenstvo UN-a za Europu (UNECE).

               ES-RIS 2021/1 sadržavat će tehničke specifikacije koje odgovaraju onima koje su već donesene u okviru članka 5. Direktive 2005/44. Tehničke specifikacije primjenjive na riječne informacijske servise na temelju Konvencije iz Mannheima uskladit će se s onima donesenima u okviru Direktive 2005/44, a svaka buduća revizija standarda ES-RIS 2021/1 imat će izravan učinak na pravnu stečevinu Unije u tom području.

               Rezolucija koju treba donijeti CCNR, kojom će se izmijeniti pravilnici CCNR-a kako bi se uključilo upućivanje na standard ES-RIS 2021/1, bit će pravno obvezujući akt za članice CCNR-a. Međutim, time se neće dopuniti niti izmijeniti institucionalni okvir Konvencije iz Mannheima.

               Stoga je potrebno utvrditi stajalište koje treba zauzeti u ime Unije u okviru CESNI-ja i CCNR-a u vezi s donošenjem standarda za usklađene riječne informacijske servise.

               Postupovnopravna osnova za predloženu odluku stoga je članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnosi se na zajedničku prometnu politiku.

               Stoga je materijalnopravna osnova predložene odluke članak 91. stavak 1. UFEU-a.

               4.3.Zaključak

               Pravna osnova predložene odluke trebao bi biti članak 91. stavak 1. UFEU-a u vezi s člankom 218. stavkom 9. UFEU-a.

               2021/0061 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Europskom odboru za izradu standardâ u području unutarnje plovidbe i u Središnjoj komisiji za plovidbu Rajnom o donošenju standardâ za usklađene riječne informacijske servise

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Revidirana Konvencija o plovidbi Rajnom, potpisana u Mannheimu 17. listopada 1868. i izmijenjena Konvencijom o izmjeni Revidirane konvencije o plovidbi Rajnom, potpisanom u Strasbourgu 20. studenoga 1963., stupila je na snagu 14. travnja 1967.

               (2)U skladu s člankom 1. Sporazuma, Središnja komisija za plovidbu Rajnom („CCNR”) može izmijeniti regulatorni okvir koji se odnosi na riječne informacijske servise („RIS”) upućivanjem na standarde koje je donio Europski odbor za izradu standarda unutarnje plovidbe („CESNI”) i učiniti te standarde obveznima u okviru primjene Revidirane konvencije o plovidbi Rajnom.

               (3)Europski odbor za izradu standardâ unutarnje plovidbe (CESNI) osnovan je 3. lipnja 2015. u okviru CCNR-a radi razvoja tehničkih standarda za unutarnje plovne putove u različitim područjima, posebno u pogledu plovila, informacijske tehnologije i posade.

               (4)Mjerama Unije u sektoru unutarnje plovidbe trebalo bi nastojati osigurati ujednačenost u razvoju tehničkih specifikacija koje se primjenjuju u Uniji na riječne informacijske servise.

               (5)Za učinkovit prijevoz i sigurnu plovidbu unutarnjim plovnim putovima važno je da su riječni informacijski servisi kompatibilni i usklađeni u najvećoj mogućoj mjeri u okviru različitih pravnih režima u Europi.

               (6)Na sastanku koji će se održati 15. travnja 2021. CESNI treba donijeti europski standard za riječne informacijske servise (ES-RIS) 2021/1.

               (7)Standardom ES-RIS 2021/1 utvrđuju se jedinstvene tehničke specifikacije i standardi radi potpore riječnim informacijskim servisima i osiguravanja interoperabilnosti tih usluga. Predmetne tehničke specifikacije i standardi podudaraju se s onima čije se donošenje zahtijeva Direktivom 2005/44/EZ Europskog parlamenta i Vijeća
                  7
               , a posebno u sljedećim područjima: elektronički prikaz navigacijskih karata i informacijski sustav za unutarnju plovidbu, elektroničko izvješćivanje s brodova, obavijesti kapetanima, sustavi za praćenje i određivanje položaja plovila te kompatibilnost opreme potrebne za upotrebu riječnih informacijskih servisa.

               (8)Tehničke specifikacije za riječne informacijske servise temelje se na tehničkim načelima iz Priloga II. Direktivi 2005/44/EZ i njima se uzima u obzir rad nadležnih međunarodnih organizacija u tom području.

               (9)Primjereno je utvrditi stajalište koje treba zauzeti u ime Unije u okviru CESNI-a jer će ES-RIS 2021/1 moći presudno utjecati na sadržaj prava Unije, konkretno na obvezujuće tehničke specifikacije donesene u okviru Direktive 2005/44/EZ.

               (10)CCNR na plenarnoj sjednici 2. lipnja 2021. treba donijeti rezoluciju kojom će se izmijeniti pravilnici CCNR-a kako bi se uključilo upućivanje na ES-RIS 2021/1. Stoga je primjereno utvrditi stajalište koje treba zauzeti u ime Unije u okviru CCNR-a.

               (11)Unija nije članica CCNR-a ni CESNI-ja. Stajalište Unije trebaju izraziti države članice Unije koje su članice tih tijela djelujući zajednički,

               DONIJELO JE OVU ODLUKU:

               Članak 1.

               1.Stajalište koje treba zauzeti u ime Unije u okviru Europskog odbora za izradu standarda unutarnje plovidbe (CESNI) na sastanku 15. travnja 2021. jest suglasnost s donošenjem europskog standarda za riječne informacijske servise (ES-RIS) 2021/1.

               2.Stajalište koje treba zauzeti u ime Unije na plenarnoj sjednici Središnje komisije za plovidbu Rajnom (CCNR) na kojoj se odlučuje o riječnim informacijskim servisima jest poduprijeti sve prijedloge kojima se pravilnici CCNR-a usklađuju s odredbama standarda ES-RIS 2021/1.

               Članak 2.

               1.Stajalište iz članka 1. stavka 1. zajednički izražavaju države članice Unije koje su članice CESNI-ja.

               2.Stajalište iz članka 1. stavka 2. zajednički izražavaju države članice Unije koje su članice CCNR-a.

               Članak 3.

               Manje tehničke izmjene stajališta navedenih u članku 1. mogu se dogovoriti bez daljnje odluke Vijeća.

               Članak 4.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Direktiva 2005/44/EZ Europskog parlamenta i Vijeća od 7. rujna 2005. o usklađenim riječnim informacijskim servisima (RIS) na unutarnjim vodnim putovima u Zajednici (SL L 255, 30.9.2005., str. 152.).

                     (2)

                        Odluka Vijeća (EU) 2020/1508 od 12. listopada 2020. o stajalištu koje treba zauzeti u ime Europske unije u okviru Europskog odbora za izradu standardâ unutarnje plovidbe (CESNI) i u okviru Središnje komisije za plovidbu Rajnom (CCNR) u vezi s donošenjem standardâ za tehnička pravila za plovila unutarnje plovidbe (SL L 345, 19.10.2020., str. 6.).

                     (3)

                        Provedbena uredba Komisije (EU) 2018/2032 оd 20. studenoga 2018. o izmjeni Uredbe (EZ) br. 416/2007 u vezi s tehničkim specifikacijama za priopćenja za brodarce (SL L 332, 28.12.2018., str. 1.–181.);
                        Provedbena uredba Komisije (EU) 2018/1973 оd 7. prosinca 2018. o izmjeni Provedbene uredbe Komisije (EU) br. 909/2013 o tehničkim specifikacijama za elektronički prikaz navigacijskih karata i informacijski sustav za unutarnju plovidbu (Inland ECDIS) iz Direktive 2005/44/EZ Europskog parlamenta i Vijeća (SL L 324, 19.12.2018., str. 1.–44.);
                        Provedbena uredba Komisije (EU) 2019/838 od 20. veljače 2019. o tehničkim specifikacijama za sustave za praćenje i određivanje položaja plovila i o stavljanju izvan snage Uredbe (EZ) br. 415/2007 (SL L 138, 24.5.2019., str. 31.–69.);
                        Provedbena uredba Komisije (EU) 2019/1744 оd 17. rujna 2019. o tehničkim specifikacijama za elektroničko izvješćivanje s brodova u unutarnjoj plovidbi i stavljanju izvan snage Uredbe (EU) br. 164/2010 (SL L 273, 25.10.2019., str. 1.–182.);

                     (4)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točka 64.

                     (5)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (6)

                        Revidirana Konvencija o plovidbi Rajnom od 17. listopada 1868. kako je izmijenjena 20. studenoga 1963.

                     (7)

                        Direktiva 2005/44/EZ Europskog parlamenta i Vijeća od 7. rujna 2005. o usklađenim riječnim informacijskim servisima (RIS) na unutarnjim vodnim putovima u Zajednici (SL L 255, 30.9.2005., str. 152.).